Titt Fasmer Dahl

Pauline Mathilde «Titt» Fasmer Dahl (født 2. november 1903 i Trondheim, død 17. oktober 1985 i Oslo) var en norsk journalist og forfatter av flere populære bøker for unge jenter.

Oppvekst og utdannelse 
Etter å ha fulgt sin fars, presten Alf Fasmer Dahls, hyppige flyttinger og bodd i blant annet Antwerpen, studerte hun til examen artium ved Nissens Pikeskole i Oslo, samt studerte bibliotekfaget i Frankrike.

Journalistisk virke 
Etter kortvarige opphold i Oslo Illustrerte og Kvinner og Klær, ble hun engasjert i Allers (1943). Der ble hun under den andre verdenskrig kjent som redaktør av spalten «Alle Piker-klubben», da under pseudonymet «Tante Trine».  Hun skrev også for Alle Kvinner.

Motstandsarbeid under andre verdenskrig 
Under andre verdenskrig engasjerte Titt Fasmer Dahl seg i det illegale pressearbeidet. Fra sommeren 1944 frem til frigjøringen i mai 1945 var hun med i redaksjonen til den illegale avisen Innspurten, som etter hvert hadde et opplag på 1000 eksemplarer.

Utgivelser 
 1943: Alle pikers bok, Gyldendal
 1946: Det var engang en spillemann. Fire eventyr om musikkens mestere, Aschehoug – Ill. av Knut Yran
 1947: Trollmenn i Toneheimen. Tre nye eventyr om musikkens mestere
 1948: Alle pikers nye bok, Gyldendal
 1949: Alle piker vil bli til noe, Gyldendal – Yrkesrettledning
 1950: Eventyr i toner: Chopin – Schumann – Brahms, Aschehoug
 1954: Eventyret om Albert Schweitzer, Gyldendal – Ill. av Oscar Reynert Olsen og oversatt til flere språk
 1958: Ungdommens musikkbibliotek. Bach – Händel – Haydn, Aschehoug – Ill. av Chrix Dahl
 1970: Musikkens store B'er – Ill. av Chrix Dahl
 1971: De tryllet i toner. Händel. Haydn. Mozart, Gyldendal – Ill. av Chrix Dahl

 På andre språk
 Der var engang en spillemand. Fire eventyr om musikkens mestre*, dansk utgave ved Svend Hoffmeyer. (P.Haase & Søns Forlag, 1950). (Om Haydn, Mozart, Bull, Grieg.)
 Det var en gång en speleman. Tre berättelser om musikens mästare*  Svensk oversettelse av Ulrika Widmark, illustrert av Annie Bergman. (Svensk läraretidnings förlag, 1951). (Om Haydn, Mozart, Grieg.)

Referanser 

Norske sakprosaforfattere
Norske barnebokforfattere
Norske journalister
Personer fra Trondheim kommune
Norske motstandsfolk under andre verdenskrig